Le hoja re ke ke ra tiisa hore na Pauluse o ne a nahanne ka bomang, ba bang ba kang Nabothe le Zakaria, ba ile ba tlepetswa ka majwe hobane ba mamela Modimo mme ba etsa thato ya hae. (1 Mar. 21:3, 15; 2 Likron. 24:20, 21) Daniele le metswalle ya hae, ba ne ba na le monyetla wa ho “amohela tokollo” haeba ba ne ba ka kweneha. Empa ho e na le hoo, tumelo ya bona ho Modimo e ile ya etsa hore ba dule ba tiile, mme ba kgone ho “thiba melomo ya ditau” le ho “thiba matla a mollo.” (Baheb. 11:33, 34; Dan. 3:16-18, 20, 28; 6:13, 16, 21-23) Baprofeta ba bang ba kang Mikaia le Jeremia, “ba ile ba amohela teko ya bona ka ditshomo . . . le ditjhankana” ka lebaka la tumelo ya bona. Ha ba bang ba kang Elia, “ba ile ba lelera mahwatateng le dithabeng le mahaheng le maphaong a lefatshe.” Kaofela ha bona, ba ile ba mamella diteko tseo hobane ba ne ba na le “tebello e tiisitsweng ya dintho tseo ho nang le tshepo bakeng sa tsona.”—Baheb. 11:1, 36-38; 1 Mar. 18:13; 22:24-27; Jer. 20:1, 2; 28:10, 11; 32:2. w16.10 3:10, 11